পুষ্পেন্দ্ৰৰ মতে বৰ্তনাম ১০২ খন চহৰৰ পৰা মেন পাৱাৰৰ ডিমাণ্ড আহিছে। এই ডিমাণ্ড পূৰণ কৰিবলৈ তেওঁ তেৰ হাজাৰ লোকক লৈ এক হোৱাটছ এপ গ্ৰুপ আৰম্ভ কৰিছে। ইয়াৰোপৰি বিভিন্ন দেশৰ বিভিন্ন কম্পেনিয়ে মেন পাৱাৰ বিছাৰি তেওঁলৈ ফ'ন কৰে। ইয়াৰ ভিতৰত চীনৰ বিভিন্ন কম্পেনিৰ পৰা অত্যাধিক ফ'ন আহে বুলি তেওঁ কয়। ইয়াৰোপৰি জাপান, টাইৱান, ইউৰোপীয় ইউনিয়ন আদি দেশৰ পৰাও মেন পাৱাৰৰ ডিমাণ্ড আহি আছে। কাম কৰাৰ পদ্ধতি সন্দৰ্ভত পুষ্পেন্দ্ৰই কয়-'এই কামটোত আমি মধ্যস্থতাকাৰীৰ ভূমিকা পালন কৰোঁ। যেতিয়া কোনো ক্লায়েন্টৰ পৰা ফ'ন আহে তেতিয়া আমি তেওঁলোকৰ প্ৰয়োজন অনুসৰি প্ৰম'টাৰৰ লগত যোগাযোগ কৰোঁ আৰু প্ৰম'টাৰক ক্লায়েন্টৰ ফ'ন নম্বৰ দি দিওঁ। তাৰপাছত তেওঁলোকে নিজৰ মাজত কথা পাতি সেইমতে কাম কৰে।'
যিখন চহৰত ইভেন্টটো আয়োজিত হয় তেওঁলোকে কম্পেনিক সেই চহৰৰ হ'ষ্টেছ দিবলৈ চেষ্টা কৰে যাতে স্থানীয় যুৱক-যুৱতী সকলে কৰ্মসংস্থাপন পায় আৰু কম্পেনিয়েও বেছি টকা ভৰিব লগীয়া নহয়। জানিব পৰা মতে প্ৰতি বছৰে প্ৰায় তিনি লাখ বিদেশী কম্পেনিয়ে দেশৰ বিভিন্ন প্ৰান্তত বিভিন্ন অনুষ্ঠান আয়োজন কৰে। যাৰবাবে ৫০-৭০ শতাংশ প্ৰম'টাৰ আৰু হ'ষ্টেছ দেশৰ পৰাই হায়াৰ কৰে। প্ৰম'টাৰ তথা হ'ষ্টেছ সকলে কম্পেনিৰ সামগ্ৰীৰ গুণাগণৰ বিষয়ে লোকসকলক অৱগত কৰে।
পুষ্পেন্দ্ৰই মন্তব্য কৰে যে তেওঁৰ সকলো কাম যেনে-কৰ্মচাৰীক দৰমহা দিয়া, তেওঁলোকৰ অহা-যোৱা, থকাৰ সুবিধা আৰু খৰচ অনলাইনতে কৰা হয়। বৰ্তমান তেওঁৰ সৈতে তেৰ হাজাৰ লোক জড়িত হৈ আছে। প্ৰতিবছৰে সাতাইশৰ পৰা আঠাইশ শ লোকক তেওঁ কৰ্ম সংস্থাপনৰ সুবিধা প্ৰদান কৰিছে।
ভৱিষ্যত পৰিকল্পনা সন্দৰ্ভত পুষ্পেন্দ্ৰই কয়-'আমি এনে বিনিয়োগকাৰী বিচাৰিছো যি এই ক্ষেত্ৰ খনত পুঁজি বিনিয়োগ কৰে।কিয়নো ডিমাণ্ড আৰু সেইমতে মেন পাৱাৰৰ যোগান দিবলৈ আমি মুম্বাই আৰু বাঙ্গালুৰুত অফিচ স্থাপন কৰাৰ কথা চিন্তা কৰিছোঁ। কিয়নো যোৱা বৰ্ষৰ ডিচেম্বৰৰ পৰা এতিয়ালৈকে কেৱল বাঙ্গালুৰুৰ পৰাই তিনি হাজাৰ ক'ল আহিছে। ইয়াৰ পৰা অনুমান কৰিব পাৰি যে এই ক্ষেত্ৰখনত আৰু বহু কাম কৰিবলৈ বাকী আছে।'
বৃহৎ চহৰেই নহয়,টায়াৰ টু আৰু টায়াৰ থ্ৰী চহৰ যেনে ভূপাল, মচুৰী, ভিলাই, সনিপত, অজমেৰ আদি চহৰৰ পৰাওঁ হষ্টেছ বিচাৰি ফ'ন আহে।
এই কামত আহি পৰা প্ৰত্যাহ্বান সন্দৰ্ভত পুষ্পেন্দ্ৰই কয় যে বহু লোকলৈ মেছেজ প্ৰেৰণ কৰিব নোৱাৰাটো ডাঙৰ সমস্যা হিচাপে দেখা দিছে। ২০১২-১৩ চনত ট্ৰাইয়ে(TRAI)বাল্ক মেছেজ সমূহ বন্ধ কৰি দিয়াৰ বাবে এই সমস্যা আহি পৰিছে। যাৰ বাবে ডিমাণ্ড অনুপাতে তেওঁলোকে মেন পাৱাৰ যোগান দিব পৰা নাই। প্ৰতিজন ব্যক্তিৰ সৈতে সুকীয়াকৈ কথা পাতিবলৈ তেওঁলোকৰ যথেষ্ট সময় নাথাকে। এই ক্ষেত্ৰখনত প্ৰতি বছৰে তিনি লাখ ৭৫ হাজাৰ চাকৰিৰ ডিমাণ্ড থাকে। কিন্তু ট্ৰাইৰ ডি এণ্ড সিদ্ধান্তৰ বাবে এই টাৰ্গেট তেওঁলোকে পূৰণ কৰিব পৰা নাই। এই সমস্যাৰ সমাধান হ'লে মডেলছ দিল্লী ডট কমে প্ৰতি বছৰে প্ৰায় পাঁচ হাজাৰ লোকক কৰ্ম সংস্থাপন দিবলৈ সক্ষম হ'ব।
সংগীতৰ মাধ্যমেৰে বিশ্ববাসীক একত্ৰ কৰাৰ প্ৰচেষ্টাত ব্ৰতী জেজ গোৱা ষ্টুডিঅ'
বিভূতি লহকৰঃ এছিয়াৰপৰা মনোনীত একমাত্ৰ IUCN ৱৰ্ল্ড হেৰিটেজ হিৰ'
